विपक्षी नेता कमाल बोले- राष्ट्रपति एर्दोगन डरपोक; दोनों ने किया सीरियाई शरणार्थियों को निकालने का वादा
Turkey General Election 2023 Voting. Follow Turkish Presidential Election News, Headlines And Latest Updates On Dainik Bhaskar. एक तरफ 20 साल से सत्ता में बैठे राष्ट्रपति रेसेप तैयप एर्दोगन हैं तो दूसरी तरह 6 पार्टियों के गठबंधन के साथ कमाल केलिदार्गुल हैं। तुर्किये में शाम 5 बजे तक लोग वोटिंग करेंगे।
तुर्किये में आज फिर से राष्ट्रपति चुनने के लिए वोटिंग हो रही है। एक तरफ 20 साल से सत्ता में बैठे राष्ट्रपति रेसेप तैयप एर्दोगन हैं तो दूसरी तरफ 6 पार्टियों के गठबंधन के साथ कमाल केलिकदारोग्लू हैं। तुर्किये में शाम 5 बजे तक वोटिंग जारी रहेगी। इस बीच पूरे तुर्किये में सीरियाई प्रवासियों के विरोध में पोस्टर लगे दिख रहे हैं।
प्रचार के आखिरी चरण में दोनों ही मुख्य पार्टियां सीरिया के प्रवासियों को देश से बाहर करने के मुद्दे पर वोटरों को लुभाने की कोशिश करती दिखाई दी। अलजजीरा के मुताबिक दोनों पार्टियों ने चुनाव जीतने पर देश में रहे रहे 30 लाख से ज्यादा सीरियाई शरणार्थियों को देश से बाहर निकालने का वादा किया है। वहीं, चुनाव से ठीक पहले कमाल केलिदार्गुल ने एर्दोगन को डरपोक बताया। उन्होंने कहा कि एर्दोगन देश को बर्बादी की तरफ ढकेल रहे हैं।
14 मई के चुनाव में किसी को नहीं मिली थी जीत
भूकंप में घायल हुए लोगों को गाड़ियों से पोलिंग बूथ तक ले जाया जा रहा है। तुर्किये में राष्ट्रपति चुनाव के लिए दूसरी बार वोटिंग हो रही है। इससे पहले हुए 14 मई को हुए चुनाव में किसी पार्टी को बहुमत नहीं मिल पाया था।
कश्मीर मामले में पाकिस्तान का समर्थन करने वाले रेसेप तैयप एर्दोगन की पार्टी AKP को 49.4% वोट मिले थे। वहीं, तुर्किये के गांधी कहे जाने वाले कमाल केलिकदारोग्लू की पार्टी CHP को 45.0% वोट मिले थे। जबकि सत्ता में आने के लिए किसी भी पार्टी को 50% से ज्यादा वोट मिलने चाहिए। अलजजीरा के मुताबिक पिछली बार के मुकाबले इस बार ज्यादा लोग वोटिंग बूथ तक पहुंच रहे हैं।
भूकंप में तबाह हुए शहरों के लोग अब भी एर्दोगन के साथ
फरवरी में आए भूकंप का 11 शहरों पर सबसे ज्यादा असर पड़ा था। इनमें 8 शहरों को एर्दोगन का गढ़ माना जाता है। जहां पिछले 2 चुनावों में उन्हें 60% से ज्यादा वोट मिले थे। 14 मई को हुए चुनाव में भी बहुत कुछ नहीं बदला दिखा।
8 में से 5 शहरों में एर्दोगन के केवल 2 से 3% वोट घटे, जबकि बाकी 3 में कोई बदलाव नहीं हुआ। भूकंप का केंद्र रहे गाजियांटेप शहर में एर्दोगन की पार्टी को 59% वोट मिले थे।
तुर्किये के अब तक के दूसरे सबसे बड़े लीडर एर्दोगन
फर्स्ट वर्ल्ड वॉर में ऑटोमन एम्पायर की हार हो गई थी। इसके बाद एम्पायर की आर्मी में कमांडर रहे मुस्तफा केमाल अतातुर्क ने तुर्किये की स्थापना 1923 में की थी। उस समय वहां की सोसाइटी कट्टरपंथी थी। इसके बावजूद केमाल ने तुर्किये को एक सेक्युलर देश बनाया।
सालों तक तुर्किये में इस्लामिक ताकतों को इससे परेशानी रही और वो इसका विरोध करते रहे। एर्दोगन खुद 1999 में तुर्किये के सेक्युलर कानूनों का विरोध करने पर जेल गए। इसके ठीक 4 साल बाद 2003 में उन्हें सत्ता मिली। उन्हें दक्षिणपंथी समूहों से खूब समर्थन मिला । नतीजा ये रहा कि लगातार चुनावों में जीत मिली और वो तुर्किये को बनाने वाले नेता कमाल अतातुर्क जितने बड़े नेता बन गए।
